**Zavod za hitnu medicinu Zadarske županije**

**Upravno vijeće**

**Broj: K.O.: 01-67/2023**

Na temelju članka 14. Statuta Zavoda za hitnu medicinu Zadarske županije (donesenog od Upravnog vijeća Ustanove 15. prosinca 2020. godine, ur.br. 01-2112/2020, uz suglasnost Osnivača od dana 22. veljače 2021. godine, Službeni glasnik Zadarske županije 5/21), te članka 6. Poslovnika o radu Upravnog vijeća Zavoda za hitnu medicinu Zadarske županije, Upravno vijeće Zavoda za hitnu medicinu Zadarske županije, na 67. sjednici održanoj dana 10.07.2023. godine, sa tri glasa ZA, te dva glasa SUZDRŽAN donosi slijedeći:

**PRAVILNIK O 1. IZMJENI I DOPUNI PRAVILNIKA O ORGANIZACIJI I** **SISTEMATIZACIJI RADNIH MJESTA** **U ZAVODU ZA HITNU MEDICINU ZADARSKE ŽUPANIJE**

**Članak 1.**

U Pravilnik o organizaciji i sistematizaciji radnih mjesta u Zavodu za hitnu medicinu Zadarske županije od 26.05.2023. godine, ur. broj: 01 - 1761/2023, u prilogu 1. tablica 2. Služba za medicinske poslove, dodaje se novo radno mjesto i to „Voditelj službe za medicinske poslove“ s potrebnim uvjetima pa ta točka glasi:

|  |  |  |  |  |  |  |
| --- | --- | --- | --- | --- | --- | --- |
| 1. | Voditelj službe za medicinske poslove | I. | + | Zdravstveno | 3 godine | 1 |

**Članak 2.**

Točke 1., 2. i 3. u prilogu 1, tablica 2. sada postaju točke 2., 3. i 4.

**Članak 3.**

U prilogu 1. Pravilnika o organizaciji i sistematizaciji radnih mjesta u Zavodu za hitnu medicinu Zadarske županije od 26.05.2023. godine, ur. broj: 01 - 1761/2023, Opis poslova u Zavodu za hitnu medicinu Zadarske županije iza točke 4. dodaje se opis poslova za radno mjesto voditelj službe za medicinske poslove pa 5. točka sada glasi:

Voditelj službe za medicinske poslove:

Voditelj službe za medicinske poslove pored poslova doktora medicine u timu obavlja i sljedeće poslove:

* koordinira rad medicinske djelatnosti Zavoda, izrađuje prijedloge programa rada medicinske djelatnosti Zavoda, odgovoran je za rad medicinske djelatnosti, predlaže plan nabave opreme i medicinskog potrošnog materijala,
* poduzima mjere za izvršenje programa rada medicinske djelatnosti, brine se o organizaciji stručnog i znanstvenog usavršavanja zdravstvenih zaposlenika,
* podnosi izvješće Stručnom vijeću Zavoda o radu medicinske službe,
* analizira cijene zdravstvenih usluga i daje odgovarajuće prijedloge,
* predlaže pojedina stručna rješenja ravnatelju i Stručnom vijeću,
* koordinira suradnju Zavoda sa drugim zdravstvenim ustanovama,
* odgovara ravnatelju Zavoda za stručni rad svih zdravstvenih radnika,
* uz ravnatelja odgovoran je za zakonitost rada,
* izrađuje mjesečne rasporede rada liječnika u Zavodu, prati izvršenje radnih zadataka medicinskog i nemedicinskog osoblja u službi, odgovoran je za postupanje zaposlenika na radnom mjestu kod: zaprimanja poziva, izlazaka ekipa na teren, medicinske intervencije na terenu, prijevoza i transporta pacijenta na bolnički odjel, komunikaciju sa pacijentom i strankama i izvješćivanja o poduzetim radnjama.
* Kontrolira nalaze i izvršenje naplate iz nalaza prema HZZO-u.

Obavlja i ostale poslove po nalogu ravnatelja Zavoda kojem je i odgovoran za rad.

**Članak 4.**

Redni brojevi ostalih radnih mjesta u prilogu 2. Pravilnika o organizaciji i sistematizaciji radnih mjesta u Zavodu za hitnu medicinu Zadarske županije pomiču se za jedan redni broj.

**Članak 5.**

U ostalom dijelu Pravilnik o organizaciji i sistematizaciji radnih mjesta u Zavodu za hitnu medicinu Zadarske županije od 26.05.2023. godine, ur. broj: 01 - 1761/2023 ostaje nepromijenjen.

**Članak 6.**

Ovaj Pravilnik o 1. izmjenama i dopunama Pravilnika o organizaciji i sistematizaciji radnih mjesta stupa na snagu i primjenjuje se od osmog dana od dana objave na oglasnoj ploči Zavoda za hitnu medicinu Zadarske županije.

U Zadru, dana 10. srpnja 2023. godine

Predsjednik Upravnog vijeća:

Šime Rušin, dipl.ing.

Ovaj pravilnik oglašen je na oglasnoj ploči Zavoda 13.07.2023. godine, a stupio je na snagu 21.07.2023. godine.

Ravnateljica:

Ivana Šimić dipl. oec.